
Πρόγραμμα κατάρτισης απασχόλησης και αυτοαπασχό¬ 
λησης ανέργων ραδιοτηλεγραφητών Ε.Ν. ηλικίας 30- 
55 ετών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχόλησης Εργατικού 
Δυναμικού». 

2) Τις διατάξεις του άρθρου 29 του Ν. 1262/82 «Για πα¬ 
ροχή κινήτρων ενίσχυσης της οικονομικής και περιφερει¬ 
ακής ανάπτυξης της χώρας και τροποποίηση συναφών 
διατάξεων, όπως τροποποιήθηκε με το αρθ. 6,7 και 8 του 
Ν. 1836/89. 

3) Τις διατάξεις των άρθρων 6 και 26 του Ν. 2434/96. 

4) Την υπ’ αριθ. 1387/15.7.98 απόφαση του Δ.Σ. του 
Οργανισμού (αρ. συνεδρ. 29/15.7.98) που μας κοινοποιή¬ 
θηκε με το υπ’ αριθ. Β 113722/21.7.1998 έγγραφό του, α¬ 
ποφασίζουμε: 

Α. ΔΟΜΗ ΣΤΗΡΙΞΗΣ 

1. Συγκροτούμε ομάδα στήριξης ανέργων ραδιοτηλε- 
γραφητών Ε.Ν. αποτελούμενη από τα παρακάτω μέλη: 

α) έναν εκπρόσωπο εργαζομένων. 


β) δύο εκπροσώπους των εργοδοτών (Ναυτικό Επιμε¬ 
λητήριο και ΣΕΒ) 
γ) έναν υπάλληλο του ΟΑΕΔ. 
δ) έναν εκπρόσωπο του Πανεπιστημίου Πειραιώς 
ε) έναν εκπρόσωπο του Υπουργείου Εμπορικής Ναυτι¬ 
λίας. 

2.Έργο της δομής είναι: 

α) Η καταγραφή και ομαδοποίηση των εργαζομένων 
(με προϋποθέσεις) και των ανέργων μετά από την εγγρα¬ 
φή τους στα μητρώα ανέργων του ΟΑΕΔ σύμφωνα με τα 
επαγγελματικά τους προσόντα, τις γραμματικές τους 
γνώσεις και την εξειδίκευσή τους σε συγγενή θέματα με 
το αντικείμενο των επιχειρήσεων που ενδιαφέρονται να 
τους προσλάβουν. 

β) Η καταγραφή σε ειδικές καταστάσεις των ανέργων η¬ 
λικίας 50 ετών και άνω που βρίσκονται στο στάδιο πλη¬ 
σίον της σύνταξης και τους υπολείπονται 2 - 3 χρόνια για 
τη συνταξιοδότησή τους από τον οικείο ασφαλιστικό φο¬ 
ρέα. 

γ) Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των ανέργων. 

δ) Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγ/κής εμπειρίας σε περίπτωση που αυτό κρι- 
θεί ότι απαιτείται πριντην απασχόληση τους, 
ε) Η υπόδειξη των υποψηφίων για κατάρτιση 
στ) Η παρακολούθηση και η αξιολόγηση τους προ¬ 
γράμματος 

Ειδικότερα τα μέτρα για την κατάρτιση - απασχόληση - 
αυταπασχόληση είναι τα εξής : 

Β. ΜΕΤΡΑ ΓΙΑ ΤΗΝ ΚΑΤΑΡΤΙΣΗ 
Προβλέπεταιδράση επιμόρφωσης, Η μεθοδολογία, υ¬ 
λοποίηση, θεωρητική της πρακτικής άσκησης καθώς και 
οι ειδικότητες θα καθοριστούν από τη Δ/νση Α3 σε συ- 
νεργααία με τη Δομή στήριξης μετά την οριστική κατα¬ 
γραφή της ομάδας στόχου. 

Γ. Ειδικό ιιέτοο επιχορήγησης επιχειρήσεων νια δημι¬ 
ουργία νέων θέσεων εργασίας. 

1. Καταρτίζουμε πρόγραμμα επιδότησης ιδιοπικών επι¬ 
χειρήσεων για την πρόσληψη 285 πρώην ραδιοτηλεγρα- 
φητών ανέργων ηλικίας 30-55 ετών. 

2. Στο πρόγραμμα είναι δυνατόν να ενταχθούν όλες οι ι¬ 
διωτικές επιχειρήσεις με την προϋπόθεση ότι το αργότε- 

ρο εντός δύο (2) μηνών από την ημέρα πρόσληψης μι¬ 
σθωτού της ως άνω κατηγορίας υποβάλλουν στην πλη- 
σιέστερη του τόπου απασχόλησης Υπηρεσία του ΟΑΕΔ - 
αίτηση με τα απαραίτητα δικαιολογητικά. 

ΠΡΟΫΠΟΘΕΣΕΙΣ ΥΠΑΓΩΓΗΣ 

3. Απαραίτητες προϋποθέσεις υπαγωγής στο ως άνω εί¬ 
ναι: 

α) Η μη απόλυση ή οικειοθελής αποχώρηση του προ¬ 
σωπικού των επιχειρήσεων ή των υποκαταστημάτων τους 
που λειτουργούν στον ίδιο Νομό κατά τη χρονική διάρκεια 
των τριών (3) μηνών που προηγούνται του μηνός υποβο¬ 
λής στην αρμόδια Υπηρεσία της σχετικής αίτησης υπα¬ 
γωγής στο πρόγραμμα. Παρέχεται η ευχέρεια να υπα¬ 
χθούν στο πρόγραμμα επιχειρήσεις που μείωσαν μεν το 
προσωπικό τους κατά το κρίσιμο τρίμηνο, πλην όμως το α¬ 
ντικατέστησαν με ισάριθες προσλήψεις εργαζομένων μέ¬ 
χρι και την ημέρα έκδοσης εγκριτικής απόφασης υπαγω¬ 
γής τους στο πρόγραμμα. 

Σε περίπτωση στράτευσης, συνταξιοδότησης, φυλάκι¬ 
σης, θανάτου, ασθένειας και λήξης σύμβασης ορισμένου 
χρόνου ή έργου δεν απαιτείται αντικατάσταση, εφόσον η 
επιχείρηση προσκομίσειτα απαραίτητα δικαιολογητικά α¬ 
πό τα οποία θα αποδεικνύονται τα ανωτέρω. 

β. Οι νεοπροσληφθέντες πρέπει επίσης να είναι: 

Έλληνες υπήκοοι ή υπήκοοι κράτους μέλους της ΕΕ ή 
Έλληνες ομογενείς που απασχολούνται μόνιμα στην Ελ¬ 
λάδα ή να εμπίπτουν στο άρθρο 11 του ΚΑΝ/ΕΟΚ/ 
1612/68. 

γ. ηλικίας 30 - 55 ετών. 

δ. Εγγεγραμμένοι άνεργοι στα μητρώα ανέργων των Υ¬ 
πηρεσιών και εγγεγραμμένοι από τη δομή στήριξης. 

4. Το ποσό της επιδότησης για κάθε ημέρα εργασίας 
πλήρους απασχόλησης καθορίζεται στις 5.000 δρχ. και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε απασχολούμενο με το πρόγραμμα. 

5. Το πρόγραμμα αυτό περιλαμβάνει δύο (2) στάδια, ή¬ 
τοι στάδιο απόκτησης επαγγελματικής εμπειρίας για το ο¬ 
ποίο εάν απαιτείται θα αποφασίζει η δομή και στάδιο απα¬ 
σχόλησης. 

Στάδιο Απόκτησης Επαγγελματικής Εμπειρίας. 

Το στάδιο αυτό αποσκοπεί στην προσαρμογή του άνερ¬ 
γου στις πραγματικές συνθήκες λειτουργίας της επιχεί¬ 
ρησης με στόχο την οριστική ένταξη του σ’ αυτή, μπορεί 
να διαρκέσει μέχρι δύο (2) μήνες και περιλαμβάνει πρα¬ 
κτική εξάσκηση, βάσει του αντικειμένου στο οποίο καλεί¬ 
ται να απασχοληθεί ο άνεργος. Κατά το στάδιο αυτό η ε¬ 
πιχείρηση προσλαμβάνει τον άνεργο και επιχορηγείται 
για κάθε ημέρα με 5.000 δρχ. 

Στο τέλος του σταδίου αυτού οι επιχειρήσεις θα δίδουν 
βεβαίωση παρακολούθησης προγράμματος για απόκτη¬ 
ση επαγγελματικής εμπειρίας. 

Στάδιο Απασχόλησης 

6. Η διάρκεια της επιχορήγησης μετά το στάδιο της α¬ 
πόκτησης επαγ/κής εμπειρίας καθορίζεται στους είκοσι 
δύο (22) μήνες και θα αρχίσει να καταβάλλεται από την η¬ 
μέρα έκδοσης εγκριτικής απόφασης υπαγωγής στο πρό¬ 
γραμμα, η οποία θα περιλαμβάνει και το ως άνω χρονικό 
διάστημα των (2) μηνών της απόκτησης επαγγελματικής 
εμπειρίας. Μετά τη λήξη της επιδότησης η επιχείρηση έ¬ 
χει υποχρέωση να απασχολήσει τους μισθωτούς για έξι 
(6) επί πλέον μήνες (με δέσμευση και χωρίς επιχορήγη¬ 
ση). 


7. Η επιχείρηση θα καταβάλλει στους προσληφθέντες 
μισθό που δεν μπορεί να είναι κατώτερος του προβλεπο- 
μένου από τις οικείες Σ.Σ.Ε., θα τους ασφαλίζει στους οι¬ 
κείους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα¬ 
σχόλησης Υπηρεσία του ΟΑΕΔ τα εξής δικαιολογητικά: 

α) Έντυπη αίτηση που θα περιέχει την επωνύμια, τον 
κλάδο οικονομικής δραστηριότητας καιτον αριθμό των α¬ 
νέργων που προσέλαβε με το πρόγραμμα. 

β) Αντίγραφο μισθοδοτικών καταστάσεων των (3) μη¬ 
νών που προηγούνται από το μήνα υποβολής της αίτησης 
της επιχ/σης για την υπαγωγή της στο πρόγραμμα. 

γ) Αντίγραφο καταστατικού (ή Ε.Ε., Ο.Ε., Ε.Π.Ε., Α.Ε.) 
και βεβαίωση έναρξης επιτηδεύματος οι λοιπές επιχειρή¬ 
σεις. 

δ) Δελτία ανεργίας και φωτοτυπημένα αντίγραφα των 
αναγγελιών πρόσληψης των μισθωτών. 

ε) Βεβαίωση της δομής στήριξης από την οποία θα προ¬ 
κύπτει ότι είναι εγγεγραμμένοι στις καταστάσεις της. 

9. Γ ια την ύπαρξη των προϋποθέσεων ένταξης των επι¬ 
χειρήσεων στο πρόγραμμα κρίνουν οι κατά τόπους αρμό¬ 
διοι Δ/ντες ή Προϊστάμενοι των Υ.Ν., Τ.Υ., Γ.Ε.του ΟΑΕΔ. 
Η προθεσμία πλήρωσης των θέσεων που εγκρίνονται (σε 
περίπτωση που αυτές δεν έχουν καλυφθεί πριν την υπο¬ 
βολή της αίτησης) είναι δύο (2) το αργότερο μήνες απότην 
ημερομηνία έκδοσης της σχετικής εγκριτικής απόφασης. 
Τα δικαιολογητικά της παρ. 8 εδ. δ’ και εεε θα υποβληθούν 
μαζί με τα δικαιολογητικά της παρ. 10 του κεφαλαίου Γ. 

10. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΔΟΤΗΣΗΣ 

Γ ια την καταβολή της επιδότησης οι επιχειρήσεις θα υ¬ 
ποβάλλουν στην αρμόδια Υπηρεσία του Οργανισμού τα 
εξής δικαιολογητικά. 

α) Κατάσταση απασχοληθέντων-μισθωτών που θα περι¬ 
λαμβάνει την επωνυμία της επιχείρησης και τη διεύθυνσή 
της, το ονοματεπώνυμο των προσληφθέντων, τη χρονο¬ 
λογία γέννησης, την ημερομηνία πρόσληψης, την ειδικό¬ 
τητα, τα ημερομίσθια που πραγματοποιήθηκαν κατά μή¬ 
να, το ποσό που βαρύνεται ο ΟΑΕΔ, το ποσό που κατα¬ 
βλήθηκε στους μισθωτούς και στήλη υπεύθυνης 
δήλωσης στην οποία θα υπογραφούν οι μισθωτοί ότι α¬ 
πασχολήθηκαν και πληρώθηκαν για το χρονικό διάστημα 
για το οποίο ζητείται το ποσό. 

β) Μισθοδοτικές καταστάσεις προσωπικού της επιχεί- 
ρησης. 

γ) Βιβλιάριο αγοράς ενσήμων για το χρονικό διάστημα 
για το οποίο ζητείται η επιδότηση. 

Είναι δυνατή η καταβολή της επιχορήγησης και σε περί¬ 
πτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται εαν ο εργοδότης εί¬ 
ναι ενήμερος προς τις υποχρεώσεις του. 

δ) Βεβαίωση ασφαλιστικής και φορολογικής ενημερό¬ 
τητας σε περίπτωση που καταβληθεί ποσό που θα υπερ¬ 
βαίνει τις 200.000 δρχ. 

ε) Κατάσταση ωρών εργασίας θεωρημένη από την αρ¬ 
μόδια Επιθεώρηση Εργασίας. 

στ) Επικυρωμένη φωτοτυπία ταυτότητας των προσλη¬ 
φθέντων μισθωτών. 

11. Αξιώσεις επιχειρήσεων για είσπραξη της επιδότη¬ 
σης ασκούνται μέσα σε (3) το αργότερο μήνες από το μή¬ 
να λήξης της απασχόλησης με το πρόγραμμα αυτό. 

12. Κάθε διαφορά που τυχόν προκόψει κατά την εφοφ- 
μογή της απόφασης αυτής, μεταξύ επιχείρησης και ΟΑΕΔ 
θα επιλύεται με απόφαση των Διευθυντών (Υ.Ν., Τ.Υ., ή 
Γ.Ε.) των αρμόδιων Υπηρεσιών του ΟΑΕΔ. Σε περίπτωση 
εμπρόθεσμης άσκησης-ένστασης κατά της ως άνω από¬ 
φασης μέσα σε (10) ημερολογιακές ημέρες από την κοι¬ 
νοποίηση της, η διαφορά θα επιλύεται από τον αρμόδιο 
Περιφερειακό Διευθυντή. Κατά της τελευταίας απόφα¬ 
σης του Περιφερειακού Διευθυντή επιτρέπεται ένσταση 
εντός (10) ημερολογιακών ημερών από της κοινοποίησής 
της επί της οποίας θα επιλαμβάνεται το Δ.Σ. του Οργανι¬ 
σμού μετά από εισήγηση της Διεύθυνσης Απασχόλησης. 

13. ΔΕΣΜΕΥΣΕΙΣ 

α) Κατά τη διάρκεια του προγράμματος για να είναι δυ¬ 
νατή η επιχορήγηση της επιχείρησης, δεν θα πρέπει να υ¬ 
πάρχει μείωση όλου του προσωπικού της (προύπάρχο- 
ντος και νεοπροσλήφθέντος). Σε περίπτωση οικειοθε- 
λούς αποχώρησης ή απόλυσης μισθωτού που 
προσλήφθηκε με το πρόγραμμα η επιχείρηση μπορεί να 
τον αντικαταστήσει εντός εξήντα (60) ημερολογιακών η¬ 
μερών με άλλο μισθωτό της αυτής κατηγορίας και να επι¬ 
χορηγηθεί για το υπόλοιπο χρονικό διάστημα. 

Σε περίπτωση αδυναμίας αντικατάστασης λόγω έλλει¬ 
ψης εγγεγραμμένου ανέργου της αυτής κατηγορίας το 
πρόγραμμα θα διακόπτεται για τη θέση αυτή χωρίς άλλες 
επιπτώσεις για την επιχείρηση, με την προϋπόθεση ότι η 
έλλειψη αυτή θα βεβαιώνεται με απόφαση του Δ/ντή της 
Υ.Ν.,Τ.Υ.ήΓ.Ε. 

β) Σε περίπτωση οικειοθελούς αποχώρησης ή απόλυ¬ 
σης προϋπάρχοντος προσωπικού το πρόγραμμα θα συ¬ 
νεχίζεται μόνο αν αντικατασταθεί ο μισθωτός που αποχώ¬ 
ρησε ή απολύθηκε με άλλον εργαζόμενο, το αργότερο μέ¬ 
σα σε (60) ημερολογιακές ημέρες διαφορετικά (ήτοι μη 
αντικατάστασης) η επιχείρηση δεν θα επιχορηγείται για 
τόσες θέσεις όσες και οι απολύσεις ή οικειοθελείς απο¬ 
χωρήσεις. 

Εάν ο μισθωτός που προσλήφθηκε με το πρόγραμμα α¬ 
ποχωρήσει ή απολυθεί κατάτο χρονικό διάστηματου στα¬ 
δίου απόκτησης επαγ/κής εμπειρίας, η επιχείρηση επιχο¬ 
ρηγείται για όσο χρονικό διάστημα διήρκησε το στάδιο 
αυτό και το πρόγραμμα θα διακόπτεται για τη θέση αυτή. 

γ) Οι ίδιες ως άνω δεσμεύσεις ισχύουν και κατάτο 6μη- 
νο της δέσμευσης. 

δ) Κατά τη διάρκεια της επιχορήγησης θα πρέπει να 
πραγματοποιούνται (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

ε) Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται να το απασχολεί τουλάχιστον για (20) ημερομίσθια 
κατά μήνα. 

στ) Δεν θα διακόπτεται το πρόγραμμα στην περίπτωση 
που μισθωτός επιχείρησης (επιχορηγούμενος και μη) 
πραγματοποιήσει μόνο για τρεις (3) μήνες κατ’ έτος κατά 
τη διάρκεια της επιχορήγησης, κάτω των (20) ημερομι¬ 
σθίων. 


ζ) Μετά τη λήξη της επιχορήγησης και κατά τη διάρκεια 
της δέσμευσης πρέπει να υπάρχουν τουλάχιστον (120) η¬ 
μερομίσθια. 

η) Στις περιπτώσεις στράτευσης, ασθένειας, συνταξιο- 
δότησης, φυλάκισης, θανάτου και λήξης σύμβασης ορι¬ 
σμένου χρόνου ή έργου δεν απαιτείται αντικατάσταση, ε¬ 
φόσον η επιχείρηση προσκομίσει τα απαραίτητα δικαιο- 
λογητικά από τα οποία θα αποδεικνύονται τα ανωτέρω. 

14. Σε περίπτωση παράβασης των όρων της απόφασης 
αυτής επέρχεται διακοπή του προγράμματος και η επιχεί¬ 
ρηση υποχρεούται να επιστρέφει αναλογία του εισπρα- 
χθέντος ποσού επιχορήγησης για το χρονικό διάστημα 
για το οποίο δεν τηρήθηκε το πρόγραμμα. 

Δ. Ειδικό μέτρο επιχορήγησης επιχειρήσεων για την α¬ 
πασχόληση ογδόντα (80) ανέργων που βρίσκονται στο 
στάδιο πλησίον της σύνταξης 
1. Ειδικά για 80 άνεργους 50 ετών και άνω που δεν έχουν 
τις ελάχιστες προϋποθέσεις συνταξιοδότησης, ήτοι τους 
υπολείπονται μέχρι 2 χρόνια για τη συνταξιοδότησή τους 
από τον οικείο ασφαλιστικό φορέα είναι δυνατή η επιχο¬ 
ρήγηση ιδιωτικών επιχειρήσεων για χρονικό διάστημα α¬ 
πό ένα (1) έως και είκοσι τέσσερις (24) μήνες κατ’ ανώτα¬ 
το όριο. 

Η επιχορήγηση για κάθε ημέρα πλήρους απασχόλησης 
ορίζεται στις 6.000 δρχ. για τους πρώτους 12 μήνες και 
στις 7.000 δρχ για τους επόμενους 12 μήνες. 

3. Απαραίτητες προϋποθέσεις ένταξης στο ειδικό αστό 
μέτρο είναι: 

Οι άνεργοι που θα προσληφθούν να έχουν καταγραφεί 
από τη δομή στήριξης σε ειδικές καταστάσεις. 

Η εγγραφή θα γίνεται στις ειδικές αυτές καταστάσεις με 
την προσκόμιση: 

α) της ταυτότητας ενδιαφερομένων 
β) βεβαίωσης του ΝΑΤ, ΙΚΑ ή οποιουδήποτε άλλου Α¬ 
σφαλιστικού Οργανισμού κύριας ασφάλισης από την ο¬ 
ποία θα προκύπτει ο συνολικός αριθμός των ημερομι¬ 
σθίων που πραγματοποιήθηκαν στον κλάδο ασφάλισής 
τους και ότι τους υπολείπονται μέχρι 2 χρόνια για τη συ- 
νταξιοδότησής τους. 

γ) πληροφοριακού εντύπου του οικείου ασφαλιστικού 
φορέα για τις ελάχιστες προϋποθέσεις συνταξιοδότησής 
τους. 

4. Η επιχορήγηση των επιχειρήσεων που θα υπαχθούν 
στο πρόγραμμα αυτό για άνεργους που βρίσκονται στο 
στάδιο πλησίον της σύνταξης είναι δυνατή για όσοδήπρ- 
τε χρονικό διάστημα απασχολήσουν τους νεοπροσλη- 
φθέντες (1-24 μήνες) μέχρι φυσικά την συμπλήρωση των 
προϋποθέσεων συνταξιοδότησης τους χωρίς να ισχύουν 
για τις επιχορηγούμενες επιχειρήσεις οι δεσμεύσεις που 
αναφέρονται στο κεφάλαιο Γ της παρούσας απόφασης 
στιςπαρ. 4,13 και 14. 

5. Εφόσον μισθωτός που προσλήφθηκε με το πρόγραμ¬ 
μα αυτό του Κεφ. Δ απολυθεί ή αποχωρήσει οικειοθελώς, 
πριν συμπληρώσει τις προϋποθέσεις συνταξιοδότησης 
του, είναι δυνατόν να προσληφθεί από άλλη επιχείρηση, η 
οποία μπορεί να υπαχθεί στο πρόγραμμα αυτό, εφόσον 
διαπιστωθεί φυσικά ότι πρόκειται για άνεργο που βρίσκε¬ 
ται «στο στάδιο πλησίον της σύνταξης» και του υπολείπο¬ 
νται για τη συνταξιοδότηση του 2 - 3 χρόνια. 

6. Για την καταβολή επιχορήγησης πλέον των άλλων δι- 
καιολογητικών που αναγράφονται στην παρ. 10 του Κε¬ 
φαλαίου Γ της παρούσας απόφασης απαιτείται και βε¬ 
βαίωση της δομής στήριξης ότι οι άνεργοι έχουν εγγρα- 



9550 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φεί στις ειδικές κατατάσεις των ανέργων ηλικίας 50 ετών 
και άνω που βρίσκονται στο στάδιο πλησίοντης σύνταξης. 

Ε. Ειδικό μέτρο αυταπασχόλησης εβδομήντα (70) ανέρ¬ 
γων. 

1. Οι άνεργοι ραδιοτηλεγραφητές ηλικίας 30 - 55 που θα 
επιλέξουν το ειδικό μέτρο της αυταπασχόλησης εντάσ¬ 
σομαι στο σχε πκό πρόγραμμα επιχορήγησης νέων ελευ¬ 
θέρων επαγγελματιών, εφόσον δημιουργήσουν από 
1.7.98 και έπειτα δική τους επιχείρηση καιτη διατηρήσουν 
για χρονικό διάστημα 24 τουλάχιστον μηνών. 

2. Για να υπαχθεί στο πρόγραμμα αυτό ο αυταπασχο- 
λούμένος υποβάλλει στην Υπηρεσία του ΟΑΕΔ στην αρ¬ 
μοδιότητα της οποίας θα την αυταπασχόληθείτα εξής δι- 
καιολογητικά: 

α) Έντυπη αίτηση 

β) Δελτίο ανεργίας 

γ) Βεβαίωση της δομής στήριξης από την οποία θα προ¬ 
κύπτει ότι είναι εγγεγραμμένος στις καταστάσεις της. 

δ) Βεβαίωση της αρμόδιας Οικονομικής Εφορίας για 
την έναρξη επιτηδεύματος. 

3. Σε περίπτωση σύστασης Συν/σμού ή Εταιρίας οποι¬ 
οσδήποτε νομικής μορφής, το ποσό καταβάλλεται σε ό¬ 
λους τους μετέχοντες στο Συν/σμό ή την Εταιρία που εί¬ 
ναι δικαιούχοι της επιδότησης για αυταπασχόληση. 

4. Γ ια την απόδειξη ύπαρξης και λειτουργίας της επιχεί¬ 
ρησης ο ενδιαφερόμενος θα προσκομίζει σχετικά δικαιο- 
λογητικά (π.χ. σύμβαση μισθώσεως χώρου ή βιβλία αγο¬ 
ρών εσόδων-εξόδων ή καταστατκά εταιρίας κ.λ.π.). 

5. Οι αυταπασχολούμενοι υποχρεούμαι όπως εμός 
δύο (2) μηνών από την ημερομηνία έναρξης της αυταπα¬ 
σχόλησης (όπως-αυτή αποδεικνύεται κατά περίπτωση α¬ 
πό βεβαίωση έναρξης επιτηδεύματος να καταθέσουν τα 
ως άνω δικαιολογητικά να ενημερώσουν την αρμόδια Υ¬ 
πηρεσία του ΟΑΕΔ για την έναρξη της αυταπασχόλησης 
καθώς και για οποιαδήποτε αλλαγή στη διεύθυνση, εκ¬ 
προσώπηση κ.λ.π. 

Γ ια την ύπαρξη των προϋποθέσεων έμαξης στο πρό¬ 
γραμμα κρίνουν οι κατά τόπους αρμόδιοι Δ/μές ή Προϊ¬ 
στάμενοι των Υ.Ν., Τ.Υ. και Γ.Ε. του ΟΑΕΔ. 

Από την έκδοση της εγκριτικής απόφασης υπαγωγής 
στο πρόγραμμα προσδιορίζεται και το 24μηνο διάστημα 
της υπαγωγής σε αυτό το ειδικό μέτρο. 

Η αρμόδια Υπηρεσία του ΟΑΕΔ έχει δικαίωμα να προ¬ 
βαίνει σε έλεγχο της άσκι ίσης της αυταπασχόλησης καθ’ 
όλο το 24μηνο, προκειμένου να διαπιστώσει την τήρηση 
των όρων της παρούσας. 

6. Οσοι επέλεξαντην αυταπασχόληση και έχουν ήδη ε¬ 
πιδοτηθεί για το ειδικό αυτό μέτρο κοινωνικής προστα¬ 
σίας δεν μπορούν να εμαχθούν στη συνέχεια και στο 
«πρόγραμμα των νέων ελευθέρων επαγγελματιών» που ε¬ 
φαρμόζεται από τον ΟΑΕΔ (Π.Δ. 245 ΦΕΚ 117/Α/ 29.7.86 
επέκταση της ισχύος του άρθρού 29 του Ν. 1262/82, άρ¬ 
θρο 6του Ν. 2434/96). 

7. Εφόσον κατά την διάρκεια του 24μηνου (διάστημα υ¬ 
παγωγής στην αυταπασχόληση) ο αυταπασχολούμενος 
αναλάβει-εξαρτημένη εργασία ή συμαξιοδοτηθεί επέρ¬ 
χεται διακοπή του εδικού μέτρου από την ημερομηνία α¬ 
νάληψης της εργασίας ή της συμαξιοδότησης αμίστοι- 
χα και υποχρεούται να επιστρέφει την αναλογία του ει- 
σπραχθέμος ποσού. 

8. Σε περίπτωση σοβαρής μη ιατής ασθένειας διαπι- 
στουμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η απασχόληση δια¬ 


κοπεί, δεν αναζητείται η αναλογία του εισπραχθέμος πο¬ 
σού. 

9. Στους δικαιούχους του ειδικού μέτρου της αυταπα¬ 
σχόλησης καταβάλλεται το ποσόν των 2.800.000 δρχ. 
•Ειδικότερα με την έναρξη του προγράμματος οι δικαι¬ 
ούχοι λαμβάνουν το ποσόν των 1.800.000 δρχ. και το υ¬ 
πόλοιπο καταβάλλεται σε τέσσερεις (4) 6μηνιαίες ισόπο¬ 
σες δόσεις των 250.000 δρχ αφού προσκομισθεί βεβαίω¬ 
ση φορολογικής ενημερότητας για την καταβολή κάθε 
ποσού. 

Κάθε δόση καταβάλλεται μετά την λήξη κάθε ενός 6μή- 
νου. 

10. Κάθε διαφορά που τυχόν προκύψει κατά την εφαρ¬ 
μογή της απόφασης αυτής, μεταξύ ελεύθερου επαγγελ- 
ματία και ΟΑΕΔ (έκδοση απορριπτικής απόφασης για υ¬ 
παγωγή στο πρόγραμμα, εκπρόθεσμη υποβολή δικαιολο- 
γητικών θα επιλύεται με απόφαση των Διευθυμών (Υ.Ν., 
Τ.Υ. ή Γ.Ε.) των αρμοδίων Υπηρεσιών του ΟΑΕΔ. Σε περί¬ 
πτωση εμπρόθεσμης άσκησης ένστασης κατά της ως άνω 
απόφασης μέσα σε (10) ημερολογιακές ημέρες από την 
κοινοποίησή της, η διαφορά θα επιλύεται από τον αρμόδιο 
Περιφερειακό Διευθυντή. Κατά της τελευταίας απόφασης 
του Περιφερειακού Διευθυμή επιτρέπεται ένσταση εμός 
(10) ημερολογιακών ημερών οπό της κοινοποίησής της ε¬ 
πί της οποίας θα επιλαμβάνεται το Δ.Σ. του Οργανισμού 
μετά από εισήγηση της Δ/νσης Απασχόλησης. 

ΣΤ. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης θα προκλη- 
θεί δαπάνη ύψους 1.483 δις δρχ. περίπου σε βάρος του 
προϋπολογισμού του ΟΑΕΔ αναλυτικά ως εξής: 

Δαπάνη Κατάρτισης: 
για το έτος 1998: 20 εκατομμ. 

για το έτος 1999: 50 εκατομμ. 

για το έτος 2000: 50 εκατομμ. 

Πρόγραμμα επιχορήγησης επιχειρήσεων για 285 άνερ¬ 
γους: 

285 άνεργους X 5.000 δρχ. X 24 μήνες X 25 ημέρες = 
855 εκατομμ. 

Πρόγραμμα αυταπασχόλησης για 70 άνεργους: 

70 άνεργ.Χ 2.800.000 δρχ. = 196 εκατομμ. 

Πρόγραμμα επιχορήγησης επιχειρήσεων για απασχό¬ 
ληση ανέργων που βρίσκομαι πλησίοντης σύμαξης: 

α) 80 άνεργ. X 6.000 δρχ. X12 μήνες X 25 ημέρ. = 144 ε¬ 
κατομμ. 

β) 80 άνεργ. X 7.000 δρ X 12 μήνες X 25 ημέρ. = 168 ε¬ 
κατομμ. 

Η δαπάνη ανά έτος θα ανέλθει περίπου ως εξής : 
για το έτος 1998: 500 εκατομμ. 

για το έτος 1999: 600 εκατομμ. 

για το έτος 2000: 263 εκατομμ. 

Για την ανωτέρω δαπάνη θα εγγράφει πίστωση, στον 
προϋπολογισμό του ΟΑΕΔ. 

- Η ανωτέρω δαπάνη δεν βαρύνει τον κρατικό προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3του άρθρου 22 του Ν. 2362/95 (περί Δημοσίου Λο¬ 
γιστικού) . 

Γιατο λόγο αυτό δεν απαιτείται η σύμπραξη του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αριθ. ΥΠΠΟ/ΑΡΧ/Φ41/37004/21 97 (2) 

Αίτημα Εταιρείας «I. Αναγνώστου - Ιχθυοκαλλιέργειες» 

για διάνοιξη δρόμου στην περιοχή Ραμνούντος - Γραμ- 

ματικού Αττικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάζεις του Ν. 1558/85 (ΦΕΚ 137/Α726.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.990 (ΦΕΚ 743/Β7 
9.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ210/Β724.3.92) 
«Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ιδίου 
Υπουργείου». 

4. Τις διατάξεις του Κ.Ν. 5351/32 «Περί Αρχαιοτήτων». 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αριθμ. 
25/30.5.98 πράξη του. 

6. Την αρ. 1186 Συμβολαιογραφική Πράξη της Κοιν. 
Γραμματικού, αποφασίζουμε: 

Εγκρίνεται η χορήγηση αδείας στην Εταιρεία «I. Ανα¬ 
γνώστου - Ιχθυοκαλλιέργειες» για διαμόρφωση χωματό¬ 
δρομου στην περιοχή Ραμνούντος - Γραμματικού Αττικής 
με τους παρακάτω όρους: 

1) Ο δρόμος θα έχει μέγιστο πλάτος τεσσάρων (4) μ. και 
θα διαμορφωθεί χωρίς εκσκαφές, μόνον με επιχωματώ¬ 
σεις και ξερολιθιές. 

2) Θα παραμείνει χωματόδρομος και ουδέποτε θα α¬ 
σφαλτοστρωθεί. 

3) Θα τοποθετηθεί περίφραξη και θύρα στην αρχή του 
δρόμου, τα κλειδιά της οποίας θα κρατούν οι αρμόδιες 
αρχές που θα κάνουν χρήση της οδού και εκπρόσωπος 
της εταιρείας I. Αναγνώστου. 

4) Όλες οι προαναφερόμενες εργασίες θα γίνουν με την 
επίβλεψη της αρμόδιας Β' ΕΠΚΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1998 
Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-φ- 

Αριθ. 15967 (3) 

Ίδρυση Σχολής Προπονητών Θαλασσίου Σκι Γ κατηγο¬ 
ρίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

Ι.Τις διατάξεις: 

α) Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

γ) Του Ν. 75/75 (ΦΕΚ 138/Α775), άρθρο 35 «Περί οργα- 
νώσεως του Εξωσχολικού Αθλητισμού και ρυθμίσεως συ¬ 
ναφών θεμάτων», όπως τροποποιήθηκε και συμπληρώθη¬ 
κε μεταγενέστερα. 

2. Την αρ. 32741/96 (ΦΕΚ 1120/Β796) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής» «Με εντολή Υφυπουργού» στον Γ ενικό Γ ραμμα- 


τέα Αθλητισμού καθώς και τους λοιπούς υπηρεσιακούς 
παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αλλά στον Προϋπολογισμό του ΟΠΑΠ 
(2362 άρθρο 22 παρ. 3), αποφασίζουμε: 

Ιδρύεται Σχολή Προπονητών Θαλασσίου Σκι Γ Κατηγο¬ 
ρίας από 7.9.1998 έως 14.9.1998 η οποία θα λειτουργήσει 
στο Αγρίνιο (Πρακτικό μέρος) και ΕΚΑΝ Αγίου Κοσμά 
(Θεωρητικό μέρος) από 21.9.98 έως 30.9.1998. 

Η Διοίκηση, η διεύθυνση, η λειτουργία, το διδακτικό 
προσωπικό της Σχολής, καθώς και τα προσόντα των υπο¬ 
ψηφίων, καθορίζονται ως εξής: 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Την Σχολή μπορούν να παρακολουθήσουν όσοι: 

1. Να έχουν άδεια ταχυπλόου σκάφους. 

2. Να είναι 25 ετών. 

3. Να είναι κάτοχοι απολυτηρίου Λυκείου. 

4. Θα θεωρηθεί προσόν η προϋπηρεσία του σε σχολή 
θαλασσίου Σκι ή αθλητικό Σωματείο και θα εξετασθούν 
πρακτικά στο: 

α. Ελεύθερο σλάλομ (μονοσκί) 

β. Πέρασμα στίχουν σλάλομ (6 μπάλες με ταχύτητα επι¬ 
λογής). 

Οι υποψήφιοι θα δώσουν συνέντευξη σχετική με το βιο- 
γραφικότους (σπουδές - προϋπηρεσία). 

ΔΙΐ(ΑΙΟΛΟΠΤΠΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό γραμματικών γνώσεων, απόφοιτοι Λυ¬ 
κείου. 

4. Αντίγραφο Ποινικού Μητρώου Β και Πιστοποιητικό Ει- 
σαγγελικής Αρχής. 

5. Φωτοαντίγραφο Αστυνομικής Ταυτότητας (δύο ό¬ 
ψεις). 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από πενταμελή Επιτροπή, η οποία 
συγκροτείται από τους: 

1. Ζαχαρόπουλο Σπήλιο, Πρόεδρο - Δ/ντή Αγων. Αθλη¬ 
τισμού. 

2. Χρυσοστομίδου Μαρία, Μέλος - Προϊσταμένη Τμημ. 
Σχολών. 

3. Παπαναστασίου Κώστας, Μέλος - Προϊστάμενος 
Γ.Γ.Α. 

4. Πρώιμος Β., Μέλος - Ομοσπονδία Θαλασ. Σκι. 

5. Αλεξόπουλος Ιω., Μέλος. 

Γραμματέας της Επιτροπής Διοίκησης της Σχολής, ορί¬ 
ζεται η Σβηνέλλη Δημητρία μόνιμος υπάλληλος της ΓΓΑ 
με Α' βαθμό. 

Υπόλογος της Επιτροπής Διοίκησης της Σχολής, ορίζε¬ 
ται η Τζιλιάνου Άρτεμις μόνιμος υπάλληλος της ΓΓΑ με Α' 
βαθμό, που υποχρεούται να υποβάλλει απολογισμό δα¬ 
πανών μέσα σε τέσσερις (4) μήνες από τη λήξη λειτουρ¬ 
γίας της Σχολής, κοινοποιώντας τον και στο Τμήμα Αθλη¬ 
τικής Επιμόρφωσης. 

Η Σχολή διευθύνεται από τον Διευθυντή στη θέση του ο¬ 
ποίου ορίζεται ο Γ. Αραχωβίτης. 

Η Επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται στη Γ.Γ.Α. τα ενδεικνυόμενα πρόσωπα για 

την απασχόλησή τους στα καθήκοντα του διδακτικού 
προσωπικού, τα οποία οριστικοποιούνται με απόφαση 
του Γενικού Γραμματέα Αθλητισμού. 

2. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσε» τον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

3. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

4. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

5. Υποβάλλει στη Γ.Γ.Α., μέσα σε διάστημα είκοσι πέντε 
(25) ημερών από την λήξη λειτουργίας της Σχολής, σχετι¬ 
κή έκθεση, καθώς και τις τυχόν παρατηρήσεις της ή προ¬ 
τάσεις της. 

6. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβολής, 
από δύο (2) ημέρες μέχρι και της οριστικής αποβολής. 

7. Καταρτίζει και υποβάλλει για έγκριση στον Γενικό 
Γραμματέα Αθλητισμού, αναλυτικό προϋπολογισμό δα¬ 
πανών της Σχολής, με σχετική εισήγηση του Τμήματος 
Αθλητικής Επιμόρφωσης. 

8. Ο Πρόεδρος της Επιτροπής, υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία τους παρέ¬ 
χουν το δικαίωμα να ζητήσουν και να πάρουν άδεια ασκή- 
σεως επαγγέλματος προπονητή. 

ΔΙΕΥΘΥΝΣΗ ΤΗΣ ΣΧΟΛΗΣ 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλο οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο των παρουσιών καιτωναπουσιώντους,τηντή- 
ρηση της τάξης και της πειθαρχίας κατά τη διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, α¬ 
πουσιολόγιο, βιβλίο διδακτέας ύλης καθώς και τα πρακτι¬ 
κά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να α¬ 
ποβάλλει μέχρι μία (1) ημέρα από τη Σχολή, τους μαθητές 
που δεν πειθαρχούν ή τυχόν παρεκτρέπονται. 

5. Επιβάλει την ορθή χρήση των εγκαταστάσεων και του 
χρησιμοποιουμένου αθλητικού υλικού, καθώς και των συ¬ 
ναφών οργάνων. 

6. Συντάσσει συγκεντρωτικό πίνακα βαθμολογίας για ό¬ 
λα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 


της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, υπάγεται στη Διεύθυνση της 
Σχολής, από την οποία ενημερώνεται και με την οποία συ¬ 
νεργάζεται για κάθε θέμα που αφορά την ομαλή ενάσκη¬ 
ση των καθηκόντων του και την εύρυθμη λειτουργία της 
Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά μαθήματα. 

2. Κάθε παράβαση των υποχρεώσεων του υποψηφίου 
που παρακολουθεί τη Σχολή, όπως η απειθαρχία και γενι¬ 
κά η ασυμβίβαστη με την ιδιότητά του διεξαγωγή, συνε¬ 
πάγεται την επιβολή των ανωτέρω κυρώσεων. 

3. Οιποινές υπογράφονται στο βιβλίο πράξεων της Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%των απουσιώντων 
θεωρητικών και πρακτικών μαθημάτων, απορρίπτεται. 

Τα δικαιολογητικά, πρέπει να κατατεθούν τουλάχιστον 
μία εβδομάδα πριν την έναρξη των Σχολών, στη Γ ενική 
Γραμματεία Αθλητισμού, Τμήμα Αθλητικής Επιμόρφω¬ 
σης. 

Η Επιτροπή Διοίκησης της Σχολής, με αιτιολογημένη α¬ 
πόφασή της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής καιτα πλέον εξαιρετικά θέματα, με απόφαση 
του Γενικού Γραμματέα Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1998 

Με εντολή Υπουργού 
Ο Γενικός Γραμματέας 
ΙΩΑΝΝΗΣΣΓΟΥΡΟΣ 
-♦- 

Αριθ. 3011/2/1Κ (4) 

Καθορισμός του ύψους του ποσού ημερησίου συναλλάγ¬ 
ματος των αλλοδαπών υπηκόων χωρών εκτός Ευρω¬ 
παϊκής Ένωσης για είσοδο στη χώρα μας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

Ι.Το άρθρο 6 παρ. 5 εδάφ. β'του Ν. 1975/1991 «Είσο¬ 
δος - έξοδος, παραμονή, εργασία, απέλαση αλλοδαπών, 
διαδικασία αναγνώρισης αλλοδαπών προσφυγών και άλ¬ 
λες διατάξεις» (Α' 184). 

2. Τις διατάξεις του άρθρου 29Ατου Ν. 1558/1985, το ο¬ 
ποίο προστέθηκε με το άρθρο 27 του Ν. 2081/1992 (Α' 
154) και τροποποιήθηκε με το άρθρο 1 παρ. 2 εδάφ. α'του 
Ν. 2469/1997 (Α'32). 

3. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη, σε βάρος του κρατικού 
προϋπολογισμού, αποφασίζουμε: 

Άρθρο 1 

1. Το κατεχόμενο συνάλλαγμα για είσοδο στη χώρα αλ¬ 
λοδαπών υπηκόων χωρών εκτός Ευρωπαϊκής Ένωσης, 
καθορίζεται σε 5.000 δραχμές ημερησίως κατ’ άτομο και 
σε 35.000 δραχμές κατ’ ελάχιστο όριο, με εξαίρεση τους 
αλλοδαπούς που εισέρχονται με εθνική θεώρηση. 

2. Για τους ανήλικους αλλοδαπούς το ύψος του παρα¬ 
πάνω ποσού μειώνεται κατά 50%. 

Άρθρο 2 

Αλλοδαποί που εισέρχονται με εθνική θεώρηση στη χώ¬ 
ρα μας για παραμονή μέχρι εκατό (100) ημέρες απαιτείται 
κατά την είσοδό τους να κατέχουν χρηματικό ποσό του¬ 
λάχιστον τριάντα χιλιάδων (30.000) δραχμών κατ’ άτομο. 
Γ ια κάθε ημέρα παραμονής επιπλέοντων ανωτέρω, το ως 
άνω ποσό προσαυξάνεται κατά πέντε χιλιάδες (5.000) 
δραχμές. 


Άρθρο 3 

Οι αλλοδαποί που προέρχονται από χώρες, οι οποίες υ¬ 
ποχρεώνουν τους Έλληνες να προβαίνουν σε ρευστοποί¬ 
ηση του συναλλάγματος τους κατά την είσοδό τους σ’ αυ¬ 
τές, για λόγους αμοιβαιότητος, έχουν την ίδια υποχρέω¬ 
ση. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1998 
ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΠΑΓΚΑΛΟΣ ΓΕΩΡΓΙΟΣ ΡΩΜΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝ Α 104 32 * ΤΕΙΕΧ 223211 ΥΡΕΤ ΟΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥ/ΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


, I\.γλ.. ι ιρυυι -^ ν “ “■ -“γ- 

Τευχος _2531_ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 » 3.500 

Γ' (Διορισμοί, απολύσεις κ.λπ. Δημ. Υπαλλήλων) 15.000 » 750 

Δ' (Απαλλοτριώσεις, πολεοδομία κ.λπ.) 70.000 » 3.500 

Αναπτυξιακών Πράξεων (Τ.Α.Π.Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν. Π.Δ.Δ.) 15.000 » 750 

Παράρτημα ( Πίνακες επιτυχόντων διαγωνισμών κ.τλ.) 5.000 » 250 »» 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 

Προκηρύξεων Α.Σ.Ε.Π. 10.000 » 500 » 

Ανωνύμων Εταιρειών & Ε.Π.Ε. _ 250.000 » _ 12.500 _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.ε" 250.000 » _ 12 500 “ _ 

► Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τπ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

► Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα οτο Διευθυντή Διαχείρισης του Εθνικού Τυπογραφείου. 

*■ η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

► Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

[ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δ εν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









